Chesterfield
        
         (by i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Chesterfield er en by og bykommune i Storbritannia, England, i grevskapet Derbyshire, 15 kilometer sør for Sheffield. Byen har 88 483 innbyggere i følge folketellingen fra 2011, kommunen har 103 788 innbyggere og et areal på 66 kvadratkilometer.
Chesterfield ligger ved kullfeltene i Midlands og har lange tradisjoner med kull- og jernutvinning. Her har det vært stålverk, tekstil-, møbel-, kjemisk og maskinindustri, men i løpet av de siste årtiene i det 20. århundre ble all kullgruvedrift innstilt, og det finnes få spor etter den. Næringslivet beveger seg mot tertiærnæringer og den største arbeidsgiveren er Royal Mail.Byens mest kjente bygning er kirken St. Mary and All Saints med vridd tårnspir. Chesterfield er hjembyen til George Stephenson. Les mer i Store norske leksikon England – lokale myndigheter England Storbritannia